2019 yil 20 avgust kuni Samarqand viloyati Ishtixon tumani Mitan shaharchasida yashovchi 47 yoshli M.Sh. IIBga murojaat qilgan, deb xabar bermoqda O‘zbekiston Respublikasi IIV Jamoatchilik va OAV bilan aloqalar boshqarmasi. U shu yil 15 avgust kuni Boyovut tumanida yashovchi, 27 yoshli A.X. Sirdaryo tumani “Matonat” MFY hududida unga 2 nafar farzandlarini oliy o‘quv yurtlariga o‘qishga kiritib qo‘yishni va’da qilib, 15000 AQSh dollarini olganligini va bergan va’dasini bajarmasdan pullarni o‘z ehtiyojlari uchun ishlatib yuborganligini ma’lum qilgan. Holat yuzasidan jinoyat ishi qo‘zg‘atilib, A.X. ushlangan. Tergov harakatlari olib borilmoqda.